**CERIMONIAL**

DEL SOLEMNE ACTE ACADÈMIC AMB MOTIU DE

LA FESTIVITAT DE SANT TOMÀS D'AQUINO.

INVESTIDURA COM A DOCTORA HONORIS CAUSA DE LA

SRA. TERESA PERALES FERNÁNDEZ.

LLIURAMENT PREMIS EXTRAORDINARIS DE DOCTORAT

INVESTIDURA NOUS I NOVES DOCTORES

**PROGRAMA**

11,30 h. Recepció d'autoritats en el vestíbul de l’Edifici Altabix.

11,55 h Entrada del Seguici Acadèmic.

 Interpretació coral. (Cor UMH)

12,00 h. Començament de l'Acte Acadèmic.

 Interpretació coral ( Cor UMH).

 Solemne investidura com a Doctora Honoris Causa

 de la Sra. Teresa Perales Fernández.

 Interpretació coral (Cor Musiquetos Maristas d’Alacant).

 Lliurament de premis Extraordinaris de Doctorat.

 Interpretació coral. (Cor Musiquetos Maristas d'Alacant)

 Investidura de Nous i noves Doctores.

 Interpretació coral. (Cor Musiquetos Maristas d'Alacant)

 Discursos.

 Interpretació coral. (Cor UMH)

13,30 h. Vi d'honor.

**CERIMONIAL**

1) Recepció d’autoritats a les 11:30 hores en el vestíbul de l’Edifici Altabix.

2) El claustre de professorat formarà el Seguici Acadèmic en l’entrada principal de l’Edifici Torrevaillo a les 11:50 hores per adreçar-se al vestíbul de l’Edifici Altabix.

3) A l'entrada de la comitiva els presents es posaran en peu. El Cor de la Universitat interpretarà *Canticorum jubilo, de G. F. Haendel.*

Els membres del seguici ocuparan els seus seients, es constituirà la mesa presidencial i en peu escoltaran *Veni Creator Spiritus,* interpretat pelCor de la UMH*.*

4) Acabat l'himne, el rector dirà: **“DOCTORS, SEIEU I, SI HO DESITGEU, COBRIU-VOS”.**

5) La presidència dirà: **“S'OBRI LA SESSIÓ. HOM PROCEDIRÀ A L'ACTE D'INVESTIDURA DE LA SRA. TERESA PERALES FERNÁNDEZ COM A DOCTORA *HONORIS CAUSA* PER LA UNIVERSITAT MIGUEL HERNÁNDEZ D'ELX. LA SECRETÀRIA GENERAL ACOMPANYARÀ A AQUEST CLAUSTRE A LA DOCTORANDA I EL SEU PADRÍ, PROFESSOR DOCTOR RAUL REINA VAILLO.**

La secretària general, precedida dels bidells, eixirà en busca de la doctoranda i del seu padrí.

6) A l'entrada de la comitiva es posarà en peu tot el claustre i invitats. El cor de la Universitat Miguel Hernández interpretarà *Benedicat vobis, de G.F.Haendel*. La doctoranda i el seu padrí, revestits de toga i musseta, precedits per la secretària general, s’adreçaran al lloc reservat a aquest efecte i s’hi asseuran.

7) El rector dirà: **“LA SECRETÀRIA GENERAL LLEGIRÀ LA RESOLUCIÓ RECTORAL DE NOMENAMENT COM A DOCTORA *HONORIS CAUSA* PER LA UNIVERSITAT MIGUEL HERNÁNDEZ D'ELX DE LA SENYORA TERESA PERALES FERNÁNDEZ”.**

8) La secretària general procedirà a la lectura de la Resolució Rectoral.

9) El rector dirà: **“EL PADRÍ DE LA DOCTORANDA TÉ LA PARAULA PER A PRONUNCIAR LA *LAUDATIO*”.**

10) El doctor Raúl Reina Vaillo pronunciarà la *Laudatio*, que acabarà dient: **“I PER TOT ALLÒ EXPOSAT, SOL·LICITE LA INVESTIDURA DE LA SRA. TERESA PERALES FERNÁNDEZ COM A DOCTORA *HONORIS CAUSA* PER LA UNIVERSITAT MIGUEL HERNÁNDEZ D'ELX”**.

11) El rector dirà: **“HOM PROCEDIRÀ A LA SOLEMNE INVESTIDURA COM A DOCTORA *HONORIS CAUSA* DE LA SRA. TERESA PERALES FERNÁNDEZ”** (La doctoranda, acompanyat del seu padrí, se situarà front al rector).

12) El rector dirà: **“SENYORA, JO, EL RECTOR, EN VIRTUT DE L'AUTORITAT QUE TINC CONFERIDA, US LLIURE EL TÍTOL DE DOCTOR *HONORIS CAUSA* PER LA UNIVERSITAT MIGUEL HERNÁNDEZ D'ELX. US IMPOSE EL BIRRET LLOREJAT, SÍMBOL DISTINTIU DE L'ALT MAGISTERI ESPANYOL. PORTEU-LO AL CAP COM LA CORONA DELS VOSTRES ESTUDIS I MEREIXEMENTS”** (Li l'imposa).

13) El rector continuarà: **“EL VOSTRE PADRI US LLIURARÀ ELS ALTRES ATRIBUTS DELS VOSTRES HONORS. EN PRIMER LLOC, REBEU EL LLIBRE DE LA CIÈNCIA I LA SAVIESA, QUE US PERTOCA DE CULTIVAR I DIFONDRE SENSE DESCANS PERQUÈ TINGUEU PRESENT QUE, PER GRANS QUE SIGUEN ELS VOSTRES TALENTS, SEMPRE HAUREU DE MANIFESTAR REVERÈNCIA, RESPECTE I CONSIDERACIÓ ENVERS ELS VOSTRES MESTRES QUE US HAN PRECEDIT”** (El padrí farà lliurament del Llibre de la Ciència i la Saviesa).

**“REBEU L'ANTIC ANELL, SÍMBOL DEL MATRIMONI ENTRE VÓS I EL SABER. ELL REPRESENTA L'EMBLEMA DEL PRIVILEGI DE SIGNAR I SEGELLAR ELS DICTÀMENS, CONSULTES I CENSURES DE LA VOSTRA CIÈNCIA I PROFESSIÓ”** (El padrí farà lliurament de l'anell).

**“REBEU, FINALMENT, ELS GUANTS BLANCS, SÍMBOL DE LA PURESA QUE HAN DE CONSERVAR LES VOSTRES MANS I**

**SÍMBOL TAMBÉ DE LA VOSTRA ALTA CATEGORIA”** (El padrí farà lliurament dels guants).

14) A continuació, el rector dirà: **“INVITE A LA NOVA DOCTORA *HONORIS CAUSA* A PRESTAR JURAMENT”.**

15) La secretària general llegirà la següent fórmula de jurament: **“JUREU PER LA VOSTRA CONSCIÈNCIA I HONOR FIDELITAT A LA UNIVERSITAT MIGUEL HERNÁNDEZ D'ELX, DEFENSAR I GUARDAR LA SEUA HONRA I PROFIT, MANTINDRE L'ORDRE DELS SEIENTS I ANCIANITATS, GUARDAR ELS ESTATUTS ACTUALS I FUTURS I PORTAR ELS DRETS DELS GRAUS I NO LLIURAR-LOS A NINGÚ?”**

16) La doctoranda dirà: **“SÍ, JURE”.**

17) Prestat el jurament, el rector dirà: “**EGREGIA DOCTORA, JO T'ADMET I INCORPORE EN EL COL·LEGI DELS DOCTORS DE L'ACADÈMIA AMB TOTS ELS HONORS, LLIBERTATS, EXEMPCIONS I PRIVILEGIS QUE GAUDEIXEN O PUGUEN GAUDIR ELS ALTRES DOCTORS EN LA UNIVERSITAT I ARREU DEL MÓN. REP L'ABRAÇADA FRATERNA D’AQUELLS QUÈ S'HONREN I CONGRATULEN DE SER ELS VOSTRES GERMANS I COMPANYS”** (El rector i el padrí abracen a la doctoranda).

18) Tots de nou als seus llocs, escoltaran *“Hallelujah”,* de *Leonard Cohen,* interpretat pel Cor Musiquetos Maristas d'Alacant.

19) El rector dirà: **“TÉ LA PARAULA L'EXCMA. DOCTORA *HONORIS CAUSA*, SRA. TERESA PERALES FERNÁNDEZ”.**

20) La nova Doctora *Honoris Causa* pronunciarà el seu discurs.

21) El cor Musiquetos Maristas d'Alacant interpretarà *“Puedes llegar”,* de *Diane Warren.*

22) El rector dirà: **“LA SECRETÀRIA GENERAL LLEGIRÀ LA RESOLUCIÓ RECTORAL DE CONCESSIÓ DELS PREMIS EXTRAORDINARIS DE DOCTORAT”.**

23) La secretària general donarà lectura a la resolució.

24) El rector dirà: **“ES PROCEDIRÀ A L'ENTREGA DELS DIPLOMES”.**

25) La secretària general nomenarà els premiats, que s'acostaran a la mesa presidencial per arreplegar els diplomes.

26) El cor Musiquetos Maristas d'Alacant interpretarà *“Nella fantasia”,* de *Ennio Morricone.*

*.*

27) A continuació, el rector dirà: **“TÉ LA PARAULA EL VICERECTOR D’INVESTIGACIÓ I INNOVACIÓ, PROFESSOR MANUEL JORDÁN VIDAL, PER A PRONUNCIAR LA *LAUDATIO* DELS NOUS I NOVES DOCTORES”.**

28) El Vicerector d’Investigació i Innovació, professor Manuel Jordán Vidal, pronunciarà la *Laudatio* dels nous i noves doctores.

29) El rector dirà: **“LA SECRETÀRIA GENERAL NOMENARÀ ELS NOUS I NOVES DOCTORS DE LA UNIVERSITAT MIGUEL HERNÁNDEZ D'ELX QUE HAN ACCEDIT AL GRAU DURANT EL CURS ACADÈMIC 2015/2016.**

30) La secretària general nomenarà a cada padrí que esperarà a peu d'escenari els seus doctorands.

31) Els nous doctors accediran a l'escenari en ser nomenats i se situaran amb el seu padrí.

32) El rector els imposa el birret i, tot fent entrega del diploma, els abraça. Els nous doctors tornen als seus seients per a fer el Jurament.

33) El rector, adreçant-se als nous i noves doctores, dirà: **“EN PEU. SENYORS, JO, EL RECTOR, EN VIRTUT DE L'AUTORITAT QUE TINC CONFERIDA, US HE LLIURAT EL TÍTOL DE DOCTOR PER LA UNIVERSITAT MIGUEL HERNÁNDEZ D'ELX. US HE IMPOSAT EL BIRRET LLOREJAT, COM A SÍMBOL DISTINTIU DE L'ALT MAGISTERI ESPANYOL. PORTEU-LO AL CAP COM LA CORONA DELS VOSTRES ESTUDIS I MEREIXEMENTS”.**

34) A continuació, el rector dirà: **“INVITE ELS NOUS DOCTORS A PRESTAR JURAMENT”.**

35) La secretària general llegirà la següent fórmula de jurament: **“JUREU PER LA VOSTRA CONSCIÈNCIA I HONOR FIDELITAT A LA UNIVERSITAT MIGUEL HERNÁNDEZ D'ELX, DEFENSAR I GUARDAR LA SEUA HONRA I PROFIT, MANTENIR L'ORDRE DELS SEIENTS I ANCIANITATS, GUARDAR ELS ESTATUTS ACTUALS I FUTURS I PORTAR ELS DRETS DELS GRAUS I NO LLIURAR-LOS A NINGÚ?”.**

36) Els doctors diran: **“SÍ, JURE”.**

37) Prestat el jurament, el rector dirà: **“EGREGIS DOCTORS, US ADMET I INCORPORE EN EL COL·LEGI DELS DOCTORS DE L'ACADÈMIA AMB TOTS ELS HONORS, LLIBERTATS, EXEMPCIONS I PRIVILEGIS QUE GAUDEIXEN O PUGUEN GAUDIR ELS ALTRES DOCTORS EN LA UNIVERSITAT I ARREU DEL MÓN”.**

38) El Cor Musiquetos Maristasinterpretarà *“El sueño imposible”, de J. Darion & M. Leigh.*

39) A continuació, la Presidència pronunciarà el seu discurs.

40) Tots dempeus i en els seus llocs corresponents, el Cor de la Universitat Miguel Hernández d’Elx interpretarà l'himne universitari *Gaudeamus Igitur*.

41) A continuació, el rector dirà: **“S'ALÇA LA SESSIÓ”.**

42) Ix el Seguici Acadèmic en ordre invers al d'entrada.